|  |
| --- |
| **IZVJEŠĆE O PROVEDENOM SAVJETOVANJU** **SA ZAINTERESIRANOM JAVNOŠĆU** |
| Naziv nacrta zakona, drugog propisa ili akta | Prijedlog Odluke o izmjenama i dopunama Odluke o naknadama predsjednika, potpredsjednika i vijećnika Županijske skupštine Virovitičko-podravske županije i njezinih radnih tijela |
| Stvaratelj dokumenta, tijelo koje provodi savjetovanje | Virovitičko-podravska županija |
| Cilj i glavne teme savjetovanja | Javno savjetovanje provedeno je s ciljem prikupljanja mišljenja, primjedbi i prijedloga javnosti o predmetnom nacrtu Prijedloga Odluke. Zakon o izmjenama i dopunama Zakona o lokalnoj i područnoj (regionalnoj) samoupravi propisao je u odredbi članka 10. da se naknada za rad može odrediti za rad u predstavničkom tijelu i radnim tijelima predstavničkog tijela, a određuje se u neto iznosu po članu predstavničkog tijela tako da ukupna godišnja neto naknada po članu predstavničkog tijela ne smije iznositi više od u Zakonu predviđenih limita. Naknada za predsjednika predstavničkog tijela može se odrediti u iznosu uvećanom za najviše 50%, a za potpredsjednike u iznosu uvećanom za najviše 30% pripadajuće naknade utvrđene stavkom 1. ovoga članka.Odlukom o naknadama predsjednika, potpredsjednika i vijećnika Županijske skupštine Virovitičko-podravske županije i njezinih radnih tijela (Službeni glasnik“Virovitičko-podravske županije br.2/21) utvrđena je visini godišnje neto naknade za vijećnike, predsjednika i potpredsjednike Županijske skupštine. Također je odlukom propisana i naknada za rad članova radnih tijela za sudjelovanje u rad sjednica istih u visini od 100 kuna po sjednici odnosno za predsjednika radnog tijela 130,00 kuna po sjednici.Kako je u međuvremenu Republika Hrvatska kao svoju valutu uvela EURO, potrebno je izvršiti odgovarajuće izmjene važeće Odluke u pravcu propisivanja ovih naknada u EURO, a i Ministarstvo pravosuđa i uprave svojim je dopisima od 10. prosinca 2021. kao i dopisom od 19. travnja 2023.g. koji se prilažu uz ovo obrazloženje dalo upute u kom pravcu treba izvršiti usklađivanje važećih odluka jedinica samouprave te jedinica područne (regionalne) samouprave.Ministarstvo pravosuđa i uprave ovim je dopisima ukazalo na određene nepravilnosti u primjeni članka 31.a. Zakona o lokalnoj i područnoj ( regionalnoj) samoupravi te zatražilo da se postojeće Odluke JLRS koje uređuju ovu tematiku usklade sa Zakonom odnosno tumačenjima danim strane Ministarstva. Tako je Zakonom za razinu županije kojoj pripada i Virovitičko-podravska županija propisano od ova naknada ne smije prelaziti neto iznos od 1.725,40 EURA na godišnjoj razini za vijećnika, a za predsjednika Županijske skupština ona se uvećava za 50% pripadajuće neto naknade odnosno 30 % za potpredsjednike Županijske skupštine.Važno je pri tome istaći da se ovo uvećanje naknade za rad predsjednika i potpredsjednika mora vezati za visinu naknade koja je utvrđena/propisana za članove predstavničkog tijela **konkretne JLPRS, dakle polazna osnova za ovo uvećanje je visina naknade za vijećnike propisano Odlukom Županijske skupštine, ne ona koja je maksimalna sukladno zakonskim određenjima,** a što u konkretnom slučaju znači smanjenje naknade za rad ovih dužnosnika u odnosu na postojeće stanje. Nastavno na ova utvrđenja prijedlogom Odluke se određuje visina neto naknade za vijećnike Županijske skupštine, predsjednika i potpredsjednika Županijske skupštine na mjesečnoj i godišnjoj razini.Predlaže se stoga donošenje Oduke kao u prednjem tekstu.  |
| Je li nacrt bio objavljen na internetskim stranicama ili na drugi odgovarajući način?Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?Ako nije, zašto? | Prijedlog Odluke o izmjenama i dopunama Odluke o naknadama predsjednika, potpredsjednika i vijećnika Županijske skupštine Virovitičko-podravske županije i njezinih radnih tijela bio je objavljen na internetskoj stranici Virovitičko-podravske županije. <http://www.vpz.hr/savjetovanje-sa-zainteresiranom-javnoscu/>  Internetsko savjetovanje sa zainteresiranom javnošću provedeno je u razdoblju od 05. lipnja do 12. lipnja 2023. godine. |
| Koji su predstavnici zainteresirane javnosti dostavili svoja očekivanja? | Virovitičko-podravskoj županiji nije pristiglo niti jedno očitovanje na navedeni Prijedlog Odluke o izmjenama i dopunama Odluke o naknadama predsjednika, potpredsjednika i vijećnika Županijske skupštine Virovitičko-podravske županije i njezinih radnih tijela |
| Analiza dostavljenih primjedaba:Prihvaćene primjedbePrimjedbe koje nisu prihvaćene i obrazloženje razloga za neprihvaćanje | -- |
| Troškovi provedenog savjetovanja | Provedba javnog savjetovanja nije zahtijevala dodatne financijske troškove.  |
| Tko je i kada izradio izvješće o provedenom savjetovanju? | Koordinatorica za savjetovanje sa zainteresiranom javnošćuSanja Pančić, dipl. iur. | Datum:13. lipnja 2023. |